ใบเตย อาร์สยาม ภูมิใจได้เกิดในรัชกาลที่ 9
ใบเตย สุธีวัน ทวีสิน เผยหลังทราบข่าวความโศกเศร้าของประเทศ รู้สึกเสียใจร้องไห้จนเข่าทรุด บอกตนเองเคยมีโอกาสได้ร้องเพลงหน้าพระบรมฉายาลักษณ์ ได้นำหลักความพอเพียงของพ่อมาใช้ในการดำเนินชีวิต รู้สึกดีมากที่ได้เกิดมาในรัชกาลที่ 9 เพราะเป็นประเทศที่กษัตริย์ทรงใกล้ชิดกับประชาชนมากที่สุดในโลก,ความรู้สึกหลังทราบข่าว? ก็เสียใจเนอะ ไม่เคยนึกเหมือนกันว่าจะโศกเศร้าขนาดนี้ทั้งประเทศค่ะ มันแย่เนอะ เครียดน่ะ พอรู้ก็เข่าทรุด ร้องไห้อยู่กับแม่ก้อยหน้าทีวี วันนั้นอยู่บริษัทพอดี ก็แย่ เคยมีโอกาสได้ร่วมงานเกี่ยวกับพระองค์ท่านไหม? เคยได้ร่วมงานเกี่ยวกับพระราชวงศ์ตอนกิจกรรมปั่นจักรยาน Bike for Mon ตอนนั้นใบเตยร้องเพลงหน้าพระบรมฉายาลักษณ์ ล่าสุดก็ไปร่วมกิจกรรม Bike for Dad ที่ร้องเพลงกับพี่ปอ (ทฤษฎี สหวงษ์) และศิลปินดาราคนอื่นๆ ไปร้องเพลงที่ รพ.ศิริราช หน้าอาคารเฉลิมพระเกียรติค่ะ แนวพระราชดำริของพระองค์ที่เรานำมาใช้? หลักๆ ก็เรื่องพอเพียงนะ ในยุคของใบเตยที่เกิดมาแล้วได้ฟังมากที่สุด ตั้งแต่ดูภาพยนตร์โฆษณาในโรงหนัง เราก็จะเห็นว่าเขาจะนำพระราชดำรัสของท่านมาเป็นสื่อในการโฆษณาที่ดีมาก อย่างล่าสุดใบเตยดูโฆษณาที่เป็นสองสามีภรรยาที่เรียนจบแล้วกลับมาปลูกบ้านเอง ทำข้าวสารขาย ปลูกผัก ดีมากเลยค่ะ เรารู้สึกว่าอันนี้ใช้ได้จริงในชีวิตประจำวัน,รู้สึกอย่างไรที่เราได้เกิดในรัชกาลที่ 9? รู้สึกดีมาก ไม่รู้ว่าประเทศอื่นเขาเป็นแบบนี้รึเปล่า แต่เราเชื่อว่าประเทศไทยเป็นประเทศที่โชคดี เพราะคนได้ใกล้ชิดพระมหากษัตริย์มากที่สุดในโลกเลย เป็นประเทศที่พระมหากษัตริย์ใกล้ชิดปวงชนชาวไทยมากที่สุดในโลกเหมือนกัน ท่านมีช่วงชีวิตที่ผูกพันกับเรายาวนานที่สุด อันนี้เลยทำให้เราเจ็บปวดนานที่สุดเนอะ เมื่อไม่มีพระองค์ท่านแล้ว เราอยากให้คนไทยก้าวเดินต่อไปอย่างไร? เอาจริงๆ ไม่มีใครอยากก้าวเดินเลยนะ แม้แต่หนูก็ไม่มีแรงจะทำอะไรเลย เพราะเรารู้สึกว่าเรามีพระมหากษัตริย์องค์เดียวเท่านั้น ไม่เคยคิดว่าท่านจะจะต้องเกิดแก่เจ็บตายแบบเรา เรารู้สึกว่าพระมหากษัตริย์คือเทวดามากๆ ไม่มีทางที่จะสวรรคตค่ะ แต่มันก็เกิดขึ้น เราก็ต้องเข้มแข็ง ต้องสู้ ทำทุกอย่างเหมือนตอนที่ท่านยังอยู่นะ คิดว่าอะไรคือสิ่งที่ควรทำเมื่อท่านอยู่บนฟ้าแล้ว? ต้องรักกัน ต้องสามัคคี ต้องอย่าให้เกิดเหตุการณ์ร้ายๆ เกิดขึ้นอีก ถือว่าทำเพื่อท่าน เรื่องของความไม่สงบต่างๆ ในประเทศ อยากมีโอกาสไปร้องเพลงเพื่อพ่อเป็นครั้งสุดท้ายไหม? อยากมีมากเลยนะ ถ้ามีงานให้ไปร้องเพลงเพื่อท่านก็จะไปทันทีค่ะ เราเคยประกวดร้องเพลงในศาลาเฉลิมกรุง ได้ร้องเพลงพระราชนิพนธ์ใกล้รุ่ง ชะตาชีวิต พรปีใหม่ค่ะ.
ใบเตย สุธีวัน เผยหลังทราบข่าวความโศกเศร้าของประเทศ รู้สึกเสียใจร้องไห้จนเข่าทรุด บอกตนเองเคยมีโอกาสได้ร้องเพลงหน้าพระบรมฉายาลักษณ์ ได้นำหลักความพอเพียงของพ่อมาใช้ในการดำเนินชีวิต รู้สึกดีมากที่ได้เกิดมาในรัชกาลที่ 9 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,ในหลวง,รัชกาลที่ 9,ใบเตย,ใบเตย อาร์สยาม,ใบเตย สุธีวัน,สุธีวัน ทวีสิน,ข่าว,ข่าวบันเทิง,ไทยรัฐออนไลน์